open-index/open-wikipedia-markdown huggingface dataset:
Patton – menneske og soldat

***Patton – menneske og soldat*** (originaltittel: *Patton*) er en amerikansk biografisk krigsfilm fra 1970 som omhandler livet til den amerikanske generalen George S. Patton. Hovedrollen som Patton spilles av George C. Scott. Regi er ved Franklin J. Schaffner. Filmen er basert på de to bøkene *Patton: Ordeal and Triumph* (1963) skrevet av Ladislas Farago og *A Soldier's Story*, skrevet av general Omar N. Bradley.

Filmen ble tildelt syv Oscar, inkludert for beste film.

## Handling
Filmen omhandler livet til den amerikanske generalen George S. Patton under andre verdenskrig. Handlingen begynner med hans karriere som tank-kommandør i Nord-Afrika i amerikanernes felttog mot tyskerne – og etterhvert hans deltagelse i invasjonen av Tyskland. Filmen speiler i hovedsak personen Patton, en omstridt og særegen general som feiret store seiere, men som også havnet i mye bråk på grunn av sin lederstil og uttalelser.

## Om filmen
### Priser
Filmen vant syv Oscar-statuetter i 1971, inkludert for beste hovedrolle, beste film og beste regi. Den vant i tillegg en rekke andre filmpriser, blant annet en Golden Globe (Scott).

I 2003 ble filmen funnet betydningsfull nok («culturally, historically, or aesthetically significant») av USAs Library of Congress til å bli bevart av deres National Film Registry.

Det amerikanske filminstituttet har kåret Scotts rollefigur til filmhistoriens 29. beste helteskikkelse.

### Trivia
Rod Steiger ble opprinnelig tilbudt rollen som Patton, men avslo da han sa at han ikke ville bidra til å glorifisere krig. Han uttalte senere at denne avgjørelsen var hans største tabbe i filmkarrieren.

### Annet
Filmen ble noe kontroversiell på grunn av Pattons uttalelser om at den jevne nazist i Tyskland ikke var verre enn den jevne demokrat eller republikaner hjemme i USA. Filmen inneholdt også uttalelser som pressen fant å være støtende for russerne. Andre sider som ble tatt opp var Pattons tro på reinkarnasjon til tross for at han ble beskrevet som en kristen. Filmen viste også de mørkere og mere brutale sider ved general Patton.

I 1986 kom en oppfølger, *Pattons siste dager*, som var produsert for TV. Denne følger Pattons tid i Tyskland like etter invasjonen og frem til hans ulykke og død like etter.

## Rollebesetning
*George C. Scott som general George S. Patton
*Karl Malden som general Omar Bradley
*Stephen Young som Chester B. Hansen
*Michael Strong som Hobart Carver
*Michael Bates som general Bernard Law Montgomery
*Frank Latimore som Henry Davenport
*Morgan Paull som Richard N. Jenson
*Karl Michael Vogler som generalfeltmarskalk Erwin Rommel
*Siegfried Rauch som kaptein Oskar Steiger
*Richard Münch som Alfred Jodl
*John Doucette som Lucian Truscott
*Harry Morgan som senator
*Paul Stevens som oberst Charles R. Codman
*Ed Binns som generalmajor Walter Bedell Smith

## Referanser


## Eksterne lenker
*
Audun Hultgreen Weltzien

**Audun Hultgreen Weltzien** (født 3. september 1983) er en norsk orienteringsløper. 

Han studerte til sivilingeniør ved NTNU, og jobbet per 2015 for EMAS AMC i Oslo. Han har tidligere vært bosatt i Trondheim, Zürich og Göteborg. 

## Idrettskarriere
Weltzien representerer Heming Orientering, men har tidligere løpt for IL Tyrving. Han har vunnet seks  NM-gull, hvorav tre i 2008. Han vant et verdenscupløp i 2007 og vant Nordic Tour sammenlagt i 2010.

Weltzien løp på stafettlaget som tok VM-sølv i Trondheim i 2010. Da løp han på lag med de to nordmennene som ble verdensmestre i mesterskapet, Carl Waaler Kaas og Olav Lundanes.

## Familie
Han er sønn av idrettsutøveren Eystein Weltzien og Wenche Hultgreen og bror av idrettsutøveren Ingunn Weltzien.

## Eksterne lenker
* 
* Audun Weltziens hjemmeside
Dana Rohrabacher

**Dana Tyron Rohrabacher** (født 21. juni 1947 i Coronado i California) er en amerikansk republikansk politiker. Han har vært kongressmann siden 1989.

Før han ble innvalgt i Kongressen jobbet han i Det hvite hus som assistent for president Ronald Reagan, og var i syv år en av presidentens ledende taleskrivere. Han var sentral i utformelsen av Reagan-doktrinen.

Rohrabacher var leder for Kongressens romfarts- og luftfartskomité fra 1997 til 2005. Han er også et langvarig medlem av Kongressens utenrikskomité, og har bl.a. engasjert seg mot menneskerettsbrudd begått av kommunistregimet i Folkerepublikken Kina.

## Referanser


## Eksterne lenker
* 
* 
* 
*  Dana Rohrabacher
Final Cut Pro

**Final Cut Pro** er et profesjonelt videoredigeringsprogram utviklet av Apple Inc. som har blitt populært blant både selvstendige filmskapere såvel som hos mange av Hollywoods regissører. Programmet har mulighet til å behandle mange ulike digitale format, som f.eks. DV, HDV, Panasonic P2, Sony XDCAM og 2K.

## Final Cut Pro X

Apple lanserte 21. juni 2011 en ny versjon av Final Cut Pro, med navnet «*Final Cut Pro X*». Den selges for 2.100 kroner på Mac App Store og blir beskrevet som en total omskrivning av den originale applikasjonen. Final Cut Pro X er en 64-bit-applikasjon med støtte for Grand Central Dispatch og OpenCL, noe som tillater den å bruke alle tilgjengelige kjerner for bakgrunnsrendering. Også organiseringen av media er forandret; Final Cut Pro X støtter nå mange flere typer opptak, fra DV, til DSLR, hele veien opp til 4K-oppløsning. I tillegg vil alle opptak analyseres under importering, automatisk soteres inn i grupper for nærbilder, medium, bilder med to personer og gruppebilder, og forberedes for automatisk forbedring av blant annet lysskjær, urolig kamera og fargebalanse. Lyd vil også bli analysert i et forsøk på å fjerne forstyrrende elementer som nynning, dunk og andre merkbare feil. Det som av mange regnes som den viktigste funksjonen i Final Cut Pro X er «*Magnetic Timeline*» som har blitt fullstendig redesignet for å løse mange av problemene som oppleves i Final Cut Pro 7. Den nye tidslinjen lar brukere redigere opptakene midt i tidslinjen uten at andre videoklipp eller lydspor blir forskjøvet. I tillegg ble de øvrige Final Cut Studio-programmene, *Compressor* og *Motion* lansert på Mac App Store til 279 kroner.

## Kjente filmer som er blitt redigert med Final Cut Pro
**[[The Rules of Attraction (film)|The Rules of Attraction]]* (2002)
**[[Full Frontal]]* (2002)
**[[Cold Mountain]]* (2003) (Academy Award Nominee for Best Editing)
**[[Intolerable Cruelty]]* (2003)
**[[Napoleon Dynamite]]* (2003) 
**[[Open Water]]* (2003) 
**[[The Ladykillers]]* (2004) 
**[[Sky Captain and the World of Tomorrow]]* (2004) 
**[[Super-Size Me]]* (2004) 
**[[Michael Moore Hates America]]* (2004)
**[[Corpse Bride]]* (2005) 
*** (2005)
**[[Happy Endings]]* (2005) 
**[[Jarhead]]* (2005) 
**[[Little Manhattan]]* (2005)
**[[Black Snake Moan]]* (2006)
**[[Hoot]]* (2006)
**[[Letters from Iwo Jima]]* (2006) 
**[[Happy Feet]]* (2006) 
**[[Zodiac (film)|Zodiac]]* (2007) 
**[[No Country for Old Men]]* (2007)
**[[Reign Over Me]]* (2007)
**[[Youth Without Youth]]* (2007)
**[[Reno 911!: Miami]]* (2007)
**[[Balls of Fury]]* (2007)
**[[300 (film)|300]]* (2007)
**[[Where The Wild Things Are]]* (2008)
* Supervention (2013)

## Referanser




## Eksterne lenker
*
Rajmund Rembieliński

**Rajmund Rembieliński** (født september 1775 i Warszawa, død 12. februar 1841 i Łomża) var en politisk og økonomisk forkjemper i tiden da Kongress-Polen hadde autonomi. Han var blant annet president i Kongress-Polens Sejm fra 13. september til 13. oktober 1820 og formann for Det masoviske voivodskaps kommisjon.   

Rembieliński var med på å grunnlegge De polske republikaners forening i 1798, og var en av hoveddrivkreftene bak opprettelsen av et tekstilindustridistrikt i nærheten av Łódź. 

Rajmund var sønn av Stanisław Rembieliński og Marianna Łęczyńska. Han var gift med Agnieszka Helena Opacka, men ble senere skilt. Hans andre kone var Antonina Weltz, som han hadde to sønner med: Aleksander og Eugeniusz.

## Referanser
Lisa Murkowski

**Lisa Ann Murkowski** (født 22. mai 1957 i Ketchikan i Alaska) er en amerikansk republikansk politiker. Hun har representert delstaten Alaska i USAs senat siden 2002. Før dette var hun medlem av Alaskas lovgivende forsamling 1998–2002.

Murkowski har bachelorgrad i samfunnsøkonomi fra Georgetown University fra 1980, kandidatgrad i rettsvitenskap fra Willamette University fra 1985 samt advokatbevilling fra 1987. Hun var først ansatt ved domstolen i Anchorage, deretter privatpraktiserende advokat i byen 1989–1998. I årene 1990–1991 var hun også tilknyttet borgermesterens hurtigarbeidende arbeidsgruppe («task force») som skulle identifisere tiltak til hjelp for hjemløse.

## Liv og virke
### Bakgrunn
I oppveksten gikk Lisa Murkowski på offentlige skoler i Fairbanks. Fra 1975 til 1977 studerte hun ved Willamette University i Salem i Oregon. Hun avsluttet sine økonomistudier i 1980 ved Georgetown University med en B.A., fem år etter fikk hun graden J.D. ved *College of Law* ved Willamette University. Hun ble advokat i Alaska og praktiserte fra 1987 til 1996 som jurist i Anchorage.

### Politiker
Hun fikk sine første politiske erfaringer mellom 1990 og 1991 da hun var medlem av en hurtigarbeidende arbeidsgruppe («task force») som var nedsatt for å se på hvordan husløses situasjon kunne forbedres. Arbeidsgruppen rapporterte til borgermesteren i Anchorage. Fra 1997 var 1998 med i byens likestillingskommisjon, og fra 1998 hun medlem av representantenes hus i Alaska.

Da hennes far Frank Murkowski ble valgt til guvernør i Alaska i 2002, overtok Lisa Murkowski hans sete i Senatet. To år senere vant hun plassen på ordinært vis da hun stilte til valg som republikanernes kandidat. Hun er den første amerikanske senatoren som er født i Alaska. Hun er også den første kvinnen som representerer Alaska i Kongressen. Foran mellomvalget i 2010 tapte Murkowski overraskende republikanernes primærvalg mot den mer konservative Joe Miller. Hun valgte å stille som partiuavhengig kandidat, og vant med ca. 10&nbsp;000 stemmers eller 4 prosentpoengs margin. Murkowski regnes som en moderat republikaner. Hun er én av fire senatorer som er medlemmer av organisasjonen Republicans for Choice, som støtter selvbestemt abort.

Hun ble i 2022 gjenvalgt som senator for Alaska. Hun vant mot Kelly Tshibaka (republikaner). Murkowski stemte for riksrettssak mot Donald Trump og var den eneste republikaner som hadde stemt mot Trump og var på valg i 2022.

## Referanser


## Eksterne lenker
* 
* 
* 
*
Subjekt

Ordet **subjekt** kan referere til:

* Subjekt (filosofi), en bevissthet som retter seg mot noe annet (nemlig objektet).
* Subjekt (grammatikk), en grammatisk funksjon på linje med verbal, objekt, predikat og adverbial.
* Subjekt (avis), norsk nettbasert kulturavis.
Anvers

Ordet **Anvers** kan sikte til:
*Antwerpen, hvis franske navn er *Anvers*
*Anvers (Paris Metro), en metrostasjon i Paris
37. SS-frivillige-kavaleridivisjon «Lutzow»

**37. SS-frivillige-kavaleridivisjon «Lützow»** (tysk: *37. SS Freiwilligen Kavallerie Division Lützow* var en tysk Waffen-SS divisjon som ble opprettet i februar 1945. Den ble komponert på grunnlag av rester fra 8. SS-kavaleridivisjon ''Florian Geyer'' og 22. SS-frivillige-kavaleridivisjon ''Maria Theresia'' etter nederlaget i slaget om Budapest, tyske ungdommer på 17-18 år, ungarske *[[Volksdeutsche]]* og etnisk ungarske rekrutter. Planen var at divisjonen skulle ha tre kavaleriregimenter med to bataljoner hver, men på grunn av mangel på menn og utstyr ble det kun dannet to underbemannede regimenter.

Divisjonen var fra starten av kommandert av SS-Oberführer Waldemar Fegelein, broren til Hermann Fegelein, men han ble erstattet i mars av en mer kompetent offiser, nemlig SS-Standartenführer Karl Gesele.

I divisjonens korte levetid slåss den mot sovjeterne som en del av 6. SS-Panzerarmee i de siste ukene i krigen, før den overgav seg til amerikanerne i Østerrike i mai.

## Litteratur
* 
*
Tanum Teleport

**Tanum Teleport** er et godt synlig landemerke for alle som ferdes på E6 i nordre Bohuslän i Sverige. De store hvite parabolantennene ruver i øst. Jordstasjonen ligger noen kilometer sør for Tanumshede i Tanum kommune og omtrent 130 km nord for Göteborg.

## Historikk
Anlegget ble vedtatt opprettet i 1968, etablert i 1971 og var i begynnelsen eid i fellesskap av teleforvaltningene i Danmark, Finland, Norge og Sverige. Senere ble Telia eier av anlegget. I hovedsak er anlegget blitt brukt til overføring av telefoni-, data- og TV-signaler til andre kontinenter via satellitter. 

Jordstasjonen i Tanum var en forutsetning for den nordiske videresendingen av store, internasjonale TV-sendinger, blant annet president Nixons besøk i Kina i 1972. Først på 1980-tallet bygget Televerket en egen jordstasjon i Norge, i Nittedal.

Men på 1990-tallet fikk anlegget konkurranse fra løsninger basert på fiberoptikk på havbunnen mellom kontinentene. I tillegg ble mye av den interkontinentale teletrafikken til og fra Norge overtatt av Nittedal jordstasjon i 1994.

I slutten av 2001 annonserte Telia at både jordstasjonen og hele selskapets satellittdivisjon skulle legges ned.

Anlegget er senere blitt kjøpt av et lokalt entreprenørselskap. Deler av utstyret skal være solgt, men antennene var sommeren 2018 fortsatt på plass.

## Antennene
Tanum hadde i 2002 seks parabolantenner. Disse var rettet inn mot hver sin geostasjonære satellitt over Indiahavet eller Atlanterhavet. Den første antennen som kom på plass (i 1971) var på 30 meter i diameter. I 1981 ble det satt opp en ny antenne med diameter på 32 meter. Teknologiutviklingen førte etter hvert til at tilsvarende eller bedre effekt kunne oppnås med langt mindre antenner. Mellom 1987 og 1991 ble det satt opp tre antenner, én med en diameter på 11 meter og to med diameter på 18 meter. Den siste antennen som ble satt i drift kom i 1998 og hadde en diameter på 4 meter.

## Arpanet
NORSAR (NORwegian Seismic ARray) fikk tidlig etablert en 2,4 kbit/s linje til Seismic Data Analysis Center (SDAC) i Virginia, USA, via jordstasjonen i Tanum. Dette systemet ble finansiert av DARPA og ble brukt til deteksjon av prøvesprengninger. Satellittlinken kan anses som det første trinnet i utvidelsen av Arpanet til Norge. I juni 1973 ble NORSAR en virkelig Arpanet-node med 9,6 kbit/s linjer til både SDAC og University College London (UCL). Begge via Tanum Teleport.

## Bilder

Tanum Teleport 01.jpg
Tanum Teleport 08.JPG
TelePort-Tanumshede.jpg
Tanum Teleport 04.jpg
Tanum Teleport 06.jpg


## Kilder
* *Svenska Elektro- och Dataingenjörers Riksförening –  [https://web.archive.org/web/20070807130235/http://www.ser.se/sidor/rapporter04.html Tanum Teleport – utflykt på västkusten]*
**Pål Spilling, Telenor forskning – [https://web.archive.org/web/20160827194947/http://www.isoc-no.no/isoc-no/social/arpa-no.html Fra ARPANET til internett]*
**Teknisk Ukeblad – [http://www.tu.no/nyheter/ikt/article17556.ece Nittedal – satellittenes ankerpunkt] *
**Henrik G. Bastiansen, UIO – [https://web.archive.org/web/20070107041440/http://www.ktk.uio.no/notater/notat18.html Fremveksten av det elektroniske demokrati]*
Jon Kyl

**Jon Llewellyn Kyl** (født 25. april 1942 i Oakland, Nebraska) er en amerikansk politiker. Han har vært senator og representert Arizona og Det republikanske parti i to perioder. Første periode var fra 1995 til 2013. I 2018 ble han utnevnt av Arizonas guvernør til å ta over avdøde John McCains plass. Han var medlem av Representantenes hus fra 1987 til 1995. 10. februar 2011 kunngjorde Kyl at han ikke tok gjenvalg i 2012. Han sa også at han kunne tenke seg å bli visepresidentkandidat.

I april 2006 ble Kyl kåret til en av «Amerikas ti beste senatorer» av *[[Time Magazine]]*.

Han er utdannet advokat.

## Referanser


## Eksterne lenker
* 
* 
*
Arauca

Ordet **Arauca** kan sikte til:
*Arauca (by), en by i Colombia
*Arauca (departement), et departement i Colombia
*Arauca (elv), en sideelv til Orinoco i Colombia og Venezuela
Dale kirke

**Dale kirke** kan være:

* Dale kirke (Vaksdal) i Hordaland
* Dale kirke (Luster) i Sogn, Sogn og Fjordane
* Dale kirke (Fjaler) i Sunnfjord, Sogn og Fjordane
* Norddal kirke på Sunnmøre, også kalt Dale kirke
* Dalen kirke
Green Party

Navnet **Green Party** kan sikte til:

* Green Party (historisk britisk parti), et tidligere grønt politisk parti i Storbritannia.
* Green Party (USA), et nasjonalt tredje parti i USA, etablert i 1984.
Hov kirke

**Hov kirke** kan være:

* Hov kirke (Søndre Land), i Oppland fylke.
* Hov kirke (Sunndalsøra), i Møre og Romsdal fylke.
Ulrich Plenzdorf

**Ulrich Plenzdorf** (født 26. oktober 1934 i Berlin, død 9. august 2007 ved Berlin) var en tysk forfatter og dramaturg.

Plenzdorf ble født i Kreuzberg i Berlin. Foreldrene hans ble fengslet under det nasjonalsosialistiske styret, fordi de var medlemmer av KPD. Fra 1949 til 1952 var han elev ved skolen i Scharfenberg. Etter å ha blitt utvist av politiske grunner, gikk han på skolen i Himmelpfort ved Fürstenberg (Havel). Han tok Abitur i 1954 i Lichtenberg.

Han studerte marxisme-leninisme og filosofi ved Franz-Mehring-instituttet i DDR, men avsluttet ikke studiene. Fra 1959 studerte han film i Babelsberg. Fra 1963 arbeidet han som dramaturg ved DEFA-studioene i Babelsberg. Han ble mest kjent som forfatter av det samfunnskritiske verket *Die neuen Leiden des jungen W.* (1972) som var en aktualisering av Goethes *Die Leiden des jungen Werther* (1774). Han fikk Ingeborg Bachmann-prisen i 1978.

## Referanser


## Eksterne lenker
* 
* 
*
Juristkorpset

**Juristkorpset** kan sikte til:

*Juristkorpset (Marinedepartementet)
*Juristkorpset (USAF)
*Juristkorpset (US Army)
Kagoshima

Navnet **Kagoshima** kan sikte til:
* Prefekturet Kagoshima i Japan.
* Hovedstaden i prefekturet Kagoshima, Kagoshima.
2. serierunde i Toppserien 2007

**2. serierunde i [[Toppserien 2007]]** starta den 28. april klokka 16:00. 
   

## Fakta

## Eksterne lenker
* Toppserien 2007: Terminliste og resultater på altomfotball.no
Intrusjon

I geologien er **intrusjon** en smeltemasse bestående av magmatiske bergarter som ble dannet ved krystallisasjon fra smeltet magma under jordens overflate (dypbergarter), og trengte opp mot overflaten gjennom sprekker eller vulkanrør (gangbergarter). Store biter av magma som har størknet i dypet før de når jordoverflaten, kalles plutoner, og har fått navnet sitt etter Pluto som i romersk mytologi var underverdenens gud. Bergarter av denne typen blir omtalt som *plutoniske bergarter* eller *intrusivbergarter*. Dette er i motsetning til *effusive bergarter*. Smeltemasse som omringer en pluton, kalles *sidebergarter*.

I sammensetning inkluderer intrusivbergarter hele rekken av magmatiske bergarter, fra det kompakte og mørke ultramafiske peridotitt til de lyse og løse alkaliske granitt og syenitt. Et velkjent eksempel på en intrusjon er Devils Tower i Wyoming i USA.

## Strukturelle typer

Intrusivbergarter finnes også i en rekke former og størrelse &ndash; fra batolitter på størrelse med fjell til årelignende sprekk-fyll av aplitt. Intrusive strukturer blir ofte klassifisert blant annet i helhold til foliasjon av steinen: dersom intrusjonen er parallell til sidebergarten er hovedbergarten en konkordant, mens dersom den skjærer tvers over er den en diskordant. Strukturelle typer inkluderer:

* Batolitt &ndash; store uregelmessige intrusjoner.
* Stokk &ndash; Mindre, irregulære diskordante intrusjoner.
* Gang &ndash; En relativt smal, lagdelt, diskordant smeltemasse, ofte i nær vertikalt retning.
* Lagergang/sill &ndash; En relativt tynn, lagdelt konkordant smeltemasse som har intrudert langs lagflater, ofte i nær horisontal stilling når de oppstår, men kan intrudere i skråstilte sedimenterte lag, eller så kan hele massen bli skråstilt av senere deformasjon.
* Lavapropp: Sirkulær eller hylseformet nær-vertikal steinmasse, som tidligere kan ha vært en vulkansk skorstein.
* Lakkolitt &ndash; Kokordant smeltemasse som en nær flat sokkel og kuppel-formet øvre overflate. Den har vanligvis en skorstein under.
* Lopolitt &ndash; Konkordant smeltemasse med en base som er grunn, koveks base (skjeformet), og en øvre del som varierer mellom flat og nedhengende. Kan ha gang eller skorstein under.
* «Phacolith» &ndash; En konkordant linseformet pluton som vanligvis ligger på toppen av en antiklinal eller i rennen til en synklinal.

## Se også
* Dypbergart
* Gangbergart
Frank Jarvis

**Frank Washington Jarvis** (født 31. august 1878, død 2. juni 1933) var en amerikansk friidrettsutøver. 

Jarvis ble olympisk mester på 100 meter under Sommer-OL 1900 i Paris.

## OL-medaljer
* 1900  Paris  **Gull** i friidrett, 100 meter  USA

## Eksterne lenker
*
Donets

**Donets**, **Severskij Donets** (russisk: Северский Донец, ) eller **Siverskyj Donets** (ukrainsk: Сіверський Донець) er en sideelv til Don, i det østlige Ukraina og sørlige Russland. Den har et nedbørfelt på  og er  kilometer lang. 222 kilometer av elva er seilbar. Den har utspring nord for Kharkiv og munner ut i Don øst for Rostov. Sør for elva ligger det sterkt industrialiserte Donetsplatået, Donetskyj Krjasi, med Donetsbassenget («Donbass»); store forekomster av kull, ildfast leire, sink og bly; tungindustri.

## Etymologi
Don, som næres av Donets, var kjent av Ptolemeus som «Tanais», og vesteuropeerne kjente at Don hadde en vesentlig bielv som enten ble kalt «Lille Tanais» eller «Donets». Det slaviske navn, ukrainsk *Siverskij Donets*, kommer av at elven utspringer i det tidligere fyrstedømmet Siverskij, hvor Север (*Sever*) betyr «nord» eller «det nordlige». Den italienske krønikeskriver Alexander Guagnini skrev: *«Det er også en annen [elv], Lille Tanais, som utspringer i Siverskyj-fyrstedømmet og flyter inn i Store Tanais før utløpet i Det azovske hav»*.

## Byer ved Donets
* Belgorod (Russland)
* Vovtsjansk (Ukraina)
* Tsjuhujiv (Ukraina)
* Zmijiv (Ukraina)
* Izium (Ukraina)
* Rubizjne (Ukraina)
* Lysytsjansk (Ukraina)
* Siverodonetsk (Ukraina)
* Kamensk-Shakhtinsky (Russland)
* Ust'-Donetsk (Russland)

## Referanser


## Eksterne lenker
*
George Cumine Strahan

**George Cumine Strahan** (født 9. desember 1838, død 17. februar 1887) var en britisk militæroffiser og koloniadministrator, best kjent som guvernør av Tasmania fra 1881 til 1886.

## Bakgrunn og virke
Strahan ble født i Fraserburgh i Aberdeenshire i Skottland. Etter at han utdannet seg ved Royal Military Academy i Woolwich i London, sluttet han seg til Royal Artillery–korpset i British Army som løytnant i 1857.

Han ble *[[aide-de-camp]]* til de siste to høykommissærene på De joniske øyer, William Gladstone og Henry Knight Storks. Da Storks ble utnevnt til guvernør på Malta i 1864, fulgte Strahan ham og tjente under hans etterfølger Patrick Grant frem til 1868 da han ble sjefssekretær på Malta. Ytterligere administrative utnevnelser fulgte på Bahamas (kolonisekretær 1868–72 og fungerende guvernør 1872–73), Lagos (1873–74), Gullkysten (guvernør 1874–76) og Windward Islands/Barbados (guvernør 1876–80). 

Strahan ble utnevnt til guevrnør i Tasmania i april 1880 og ble adlet kort tid etterpå. Men han inntok ikke stillingen før han ankom Hobart i desember 1881. Den lange forsinkelsen skyldtes at Strahan fungerte som guvernør for Kappkolonien og høykommissær for det sørlige Afrika til Hercules Robinson ankom.

Han var en populær guvernør i Tasmania og regnet som oppmerksom mot utdanning, helse og jordbruksindustrien. Det ble til tider stilt spørsmål ved hans egen helse, og periodene med sykdom i løpet av hans periode skyldtes at han hadde tilbrakt så mange år i tropisk klima i Karibia og Afrika.

Strahan forlot Tasmania i oktober 1886, og returnerte til England via Melbourne. Han ble utnevnt til guvernør i Hongkong for å erstatte George Bowen, men døde i Bournemouth den 17. februar 1887 før han kunne innta stillingen.

Byen Strahan på vestkysten av Tasmania ble oppkalt etter George Strahan i 1892.

## Litteratur
* Neil Smith, Strahan, «Sir George Cumine (1838 – 1887)», *Australian Dictionary of Biography*, nr 6, Melbourne University Press, 1976, s 203-204
FA Community Shield 2007

**FA Community Shield 2007** var en fotballkamp mellom foregående sesongs ligamester og cupmester, til inntekt for veldedige formål. Kampen ble spilt på Wembley Stadium i London 5. august, og var et møte mellom Manchester United og Chelsea FC. Resultatet etter 90 minutter var 1-1, etter mål av Ryan Giggs (United) og Florent Malouda (Chelsea). Kampen ble avgjort på straffesparkkonkurranse, uten ekstraomganger. Manchester United vant 3-0 på straffer, etter Edwin van der Saar reddet alle Chelseas tre straffespark. Wayne Rooney avgjorde konkurransen, da han satte inn Uniteds tredje. 80 731 tilskuere så kampen på Wembley.

Community Shield er tidligere kjent som Charity Shield, og spilles tradisjonelt på Wembley én uke før sesongstart i FA Premier League.
De forente nasjoners pakt

**De forente nasjoners pakt** er avtalen som etablerte den internasjonale organisasjonen De forente nasjoner (FN). Avtalen ble åpnet for undertegning den 26. juni 1945 ved en konferanse i San Francisco i USA. Den trådte i kraft den 24. oktober 1945 etter å ha blitt ratifisert av de fem faste medlemmene av FNs sikkerhetsråd;

* Republikken Kina (senere erstattet med Folkerepublikken Kina)
* Frankrike
* Sovjetunionen (senere erstattet med Russland)
* Storbritannia
* USA

## Eksterne lenker
* 
*  ''De Forente Nasjoners Pakt'', fra Lovdata
*
Lillehammer byavis

***Lillehammer byAvis***, på folkemunne ***«Byavisa»***, var en lokalavis som ble distribuert som gratisavis til alle husstander i kommunene Lillehammer, Gausdal, Øyer samt nordre deler av Ringsaker og Gjøvik. Avisa hadde første utgivelse i april 2006, da som abonnementsavis. Fra 2007 gikk den over til å bli fulldistribuert som gratispublikasjon.

*Lillehammer byavis* var eid av *[[Dølen (Vinstra)|Dølen]]*, som har sitt utspring på Vinstra. I 2014 ble Lillehammer byAvis AS, kjøpt opp av selskapet Gudbrandsdølen AS som eneste aksjonær. (Gudbrandsdølen Dagningen AS eier de sammenslåtte avisene *[[Dagningen]]* og *[[Lillehammer Tilskuer]]*, nå *[[Gudbrandsdølen Dagningen|GD]]* eller *[[Gudbrandsdølen Dagningen]]*)

Avisa hadde et opplag på drøyt . *Lillehammer byAvis* kom ut hver torsdag med unntak av fellesferie og høytider.

Lillehammer Byavis kom med sin siste papirutgave i desember 2019. Den levde videre som nettavis med navnet MittLillehammer.no

## Ansvarlig redaktør
*Tore Feiring (2010 -
*Eva Ernestus (2007–2010)
*Joakim Reigstad (2007)
*Frøydis Haug (2006–2007)

## Eksterne lenker
* Byavis.no
Emanuele Laurifice

**Emanuele Laurifice** eller *Pan Guoliang*, *Ma'nuo* (født 31. mai 1646 i Modica på Sicilia i Italia, død 17. mars 1703 i Kanton i Kina) var en katolsk kinamisjonær tilhørende jesuittordenen. 

I 1679 kom han til Kina, og fra 1680 og fremover virket han i Shanghai, Jiangzhou i Shanxi, Xi'an, Songjiang, Nanjing og Hangzhou. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Visjon (tidsskrift)

***Visjon*** (Tidligere *[[Alternativt nettverk|Alternativt Nettverk]]*) er et norsk magasin i New Age-segmentet. Artiklene omhandler åndelighet, alternativ behandling, healing, terapi, holisme. Det gis ut hver tredje måned. 

Redaksjonen omtaler innholdet som: 

Redaktør er Eirik Solum. Utgis av VisionWorks. Bladet startet i 1992 som «Nettverk-nytt : informasjonsavis fra Alternativt nettverk». I 1994 skiftet det navn til «Alternativt nettverk» og i 2006 til «Visjon».

## Referanser


## Eksterne lenker
* magasinetvisjon.no
Brøttemsåsen

**Brøttemsåsen** er et boligfelt i Klæbu i Trondheim kommune i Trøndelag. Det består av 40 boliger som er bygd fra 1984 og utover. Området er utskilt fra de to gårdsbruka Brøttem og Grendstad.  Feltet ligger ved vestenden av Selbusjøen, på nordre side av sjøen. Avstanden til Trondheim sentrum er ca. 25 km.

## Referanser
Francesco Folleri

**Francesco Folleri** eller *Fa Fangjige* (født 9. februar 1699 i Firenze i Italia, død etter 1767 i Portugal) var en katolsk kinamisjonær tilhørende jesuittordenen. 

I 1721 kom han til Macao, og dro derfra til Beijing og var mekaniker ved det keiserlige hoff. Han kom i 1737 tilbake til Macao, og ble der til han ble arrestert i 1762 og ført til fengsel i Lisboa. Han ble løslatt i juli 1767.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
* Liste over kinamisjonærer tilhørende jesuittordenen
Norges ambassade i London

**Norges ambassade i London** er Norges diplomatiske representasjon til Storbritannia. Ambassaden har siden 1949 hatt kontorer i bygningen Belgrave Square 25 i London, mellom undergrunnstasjonene Victoria Station og Hyde Park Corner. Norge har hatt utenriksstasjon i Storbritannia siden 1906. Den norske legasjonen i London var Norges første utenriksstasjon, og den første ministeren til Storbritannia var Fridtjof Nansen. Legasjonen ble oppgradert til ambassade 22. mai 1942.

Det arbeider 30 personer på ambassaden, og oppgavene deres er fordelt på følgende fagseksjoner: administrativ, politisk, økonomisk, presse-, kultur- og informasjon (PKI), konsulat og forsvarsattachéens seksjon.

## Sendemenn og ambassadører
Før unionsoppløsningen i 1905 hadde man en norsk-svensk sendemann stasjonert ved en felles legasjon i London.  Fra 1906 hadde Norge egen sendemann, kalt minister eller chargé d'affaires. Etter 1942 hadde sendemannen rang av ambassadør.

*1906–1908 Fridtjof Nansen
*1908–1910 Johannes Irgens
*1910–1934 Benjamin Vogt
*1934–1946 Erik Colban (ambassadør fra 1942)
*1946–1959 Per Preben Prebensen
*1959–1962 Erik Braadland
*1962–1968 Arne Skaug
*1968–1975 Paul Gruda Koht
*1975–1982 Frithjof Jacobsen
*1982–1989 Rolf Trygve Busch
*1989–1994 Kjell Eliassen
*1994–1996 Tom Vraalsen
*1996–2000 Kjell Colding
*2000–2005 Tarald Brautaset
*2005–2010 Bjarne Lindstrøm
*2010–2014 Kim Traavik
*2014–2018 Mona Juul
*2019–2023 Wegger Chr. Strømmen
*2023-    Tore Hattrem

## Referanser


## Eksterne lenker
* The Royal Norwegian Embassy in London
Tage la Cour

**Tage la Cour** (født 25. januar 1915 i København, død 7. januar 1993) var en dansk krimforfatter og hotelldirektør.

Han debuterte i 1938 med boka *Gøg, stork og svale i sagn og tro*. Sin største innsats gjorde han som redaktør av en lang rekke antologier og samlinger med kriminalnoveller og lignende.

La Cour var æresmedlem av en rekke kriminallitterære selskap: *The Baker Street Irregulars, New York* (1952), *[[Rivertonklubben]]* (1973), *Skånska Deckarsällskapet* (1975) og *Poe-klubben* (1980), og mottok *Det danske Kriminalakademis diplom* i 1990. 

Han er gravlagt i fellesgrav på Garnisons Kirkegård i København.

## Referanser

 


## Eksterne lenker
*
Seriesamlerklubben

**Seriesamlerklubben** ble startet i 1986 og er en av de eldste tegneserieklubber i Norge. Klubben ble startet av Semic og gir ut tegneserier av humoristisk art, fra kjente klassikere til nyere serier. Fra 1997 tok Egmont Serieforlaget over alle tegneseriene til Semic og videreførte også Seriesamlerklubben.

Klubben gir ut album i hardcover permer, der hver serie har sin farge, og ryggen på albumene beskriver innholdet. Serien er dermed godt egnet for bokhyllen. Et abonnement gir medlemmene 9 bokpakker i året. Hver bokpakke inneholder to bøker og medlemsbladet «Seriesamler´n».

## Serier i klubben
Serien startet med titler som blant annet Lucky Luke, Sprint, Viggo, Tintin, Tommy & Tigern, Billy, Valhall og Spiralis. Etter at Hjemmet kjøpte Semic og ble til Egmont Serieforlaget, kom også serier som Asterix og Iznogood med i utvalget, samt titler som Bizarro, Helge, Joe Bar Team, Kid Paddle, Piray, Titeuf og Zits. Senere er også Disney-album kommet inn i klubben. 

Flere av seriene er siden starten i 1986 utgitt i sin helhet i Seriesamlerklubben. Noen av disse er Tintin, Tommy & Tigern, Spiralis, Valhall og Viggo. Serier som har vært med fra starten og som fortsatt ikke er komplettert er de største seriene, som Asterix, Lucky Luke og Sprint. Utgaver fra de tidligere år som er utgitt i sin helhet kan være vanskelig å få tak i.

### Seriesamler´n
Da klubben ble startet av Semic i 1986 var Tomas Algard redaktør for klubben. Han satt som redaktør helt til Semic solgte seg ut i 1997. Algard var også ansvarlig for medlemsbladet «**Seriesamler´n**». Med overtakelsen av Egmont Serieforlaget i 1997 ble medlemsbladet opprettholdt av den nye ansvarlige redaktøren John Berge, som overtok som redaktør for bladet i 1996. I perioden 1997 til 2007 var Egil Lyder redaktør for klubbens bokutgivelser. Fra høsten 2007 ble Haakon W. Isachsen redaktør.

Innholdet i Seriesamler´n er en presentasjon av neste bokpakke og en større reportasje fra tegneserieverden. Reportasjen kan være over et gitt tema, en tegneserieskaper, eller utdypning av en nyhet. I tillegg presenterer Seriesamler´n kommende tegneserieutgivelser av Egmont Serieforlaget, andre større tegneserieutgivelser og oversikt og reportasjer fra tegnefilmer, og tegneserier som blir spillefilmer. 

Seriesamler´n er selv blitt et samleobjekt.

### Liste over serier i klubben
Asterix | Billy | Bizarro | Blåjakkene | Disney-album | Edwards eventyrlige liv | Garfield | Helge | Hundeliv | Iznogood | Joe Bar Team | Kid Paddle | Largo Winch | Lille Sprint | Lucky Luke | Nemi | Ompa-Pa | Pappa & Pestus | Pelle og Proffen | Piray | Rattata | Rex Rudi | Spiralis | Sprint | Stripestreker | «Tegneserier 100 år» (jubileumsutgave) | Tintin | Titeuf | Tobben | Tommy & Tigern | Valhall | «Verdens beste tegneserier» (samleutgave) | Viggo | Zits

## Kilder
* Serie.no, Egmonts nettbutikk om Seriesamlerklubben (kommersiell nettside)
* Privat nettside tegneserieentusiast Karl Johan Lien om Seriesamlerklubben
X-port Plater

**X-port Plater**, også kjent som **X-port Records**, var det første norske plateselskapet som spesialiserte seg på hardcore punk i Norge. Selskapet ble drevet av Gunnar Nuven (Feber, Svart Framtid, Kafka Prosess, So Much Hate, Crossbreed) og Ote Kippersund (Norske Budeier). Selskapet hadde først adresse i Vålerenggata, før det flyttet til Mandallsgate på Grønland i Oslo. Mandallsgate fungerte som base for plateskapet, postordresalg og besøksadresse. Etter at selskapet gikk inn rundt 1990 overtok Progress Records rettighetene til X-ports utgivelser.

Med unntak av den første utgivelsen, som kom i mellom 1400 og 1600 eksemplarer, kom utgivelsene kun i 1000 eksemplarer. Flere av disse er i dag ettertraktede samlerobjekter innenfor hardcore-miljøet både i Norge og ellers i Europa. Spesielt EPene til Svart Framtid og Bannlyst går et par ganger i året for høye summer på eBay. Noe som også har resultert i av det sirkulerer et par ulike bootleger av X-Port Plater sine utgivelser. For eksempel EP-ene X-001 t.o.m. X-005 (minus Proces sine låter) er presset som en bootleg LP med tittelen "Nå eller aldri" en gang på 2000-tallet, mens Bannlyst sine låter fra X-002 og X-003 (pluss andre låter) eksisterer som en bootleg "diskografi" LP. Nå sist ble dessuten Bannlyst sin 7"EP bootleget i 2008 og fremstår som en nær replika av originalen med utbrettcover.

Life... But How To Live It? sin LP ble offisielt reutgitt på en CD (som samler bandet sine to første album) av Progress Records i 1996. So Much Hate sin LP ble offisielt reutgitt av det tyske plateselskapet Norwegian Leather i 2007.

## Diskografi
*X-001 – Svart Framtid – *[[EP 1984]]* 7" EP (1984)
*X-002 – Bannlyst – *La dem ikke lure deg (EP)* 7" EP (1985)
*X-003 – Diverse artister – *Nå eller aldri* 7" EP (1985) 
*X-004 – Proces/Stengte dører – *Splitt* 7" EP (1985)
*X-005 – Barn av regnbuen – *Det e`kje nåkka artig længer* 7" EP (1986)
*X-006 – So Much Hate – *[[How We Feel]]* LP (1987)
*X-007 – Stand to Fall/Target of Demand – *Splitt* LP (1988
*X-008 – Life... But How To Live It? – *[[Life... But How To Live It? (album)|Life... But How To Live It?]]* LP (1989)
:  Medvirkende band: Bannlyst, Psykisk Terror, Kafka Prosess, Siste Dagers Helvete, Angor Wat, Landssvik, Akutt Innleggelse.

## Referanser


## Eksterne lenker
* Tore Stemland, X-port Records
Michael Elmgreen

**Michael Elmgreen** (født 1961 i København) er en dansk billedkunstner. Sammen med den norske kunstneren Ingar Dragset danner han kunstnerduoen Elmgreen & Dragset. Siden slutten av 1990-tallet har duoen hatt en betydelig internasjonal karriere, med utstillinger bl.a. ved Tate Modern i London og Veneziabiennalen.

Sammen med Ingar Dragset ble han tildelt Eckersbergmedaljen i 2012.

## Referanser
Den Gode Firkant

**Den Gode Firkant** var et distribusjons-/plateselskap i Oslo som spesialiserte seg på å distribuere hardcore punk for et norsk publikum. Hjernen bak selskapet, som var drevet på dugnadsbasis og som oppsto midt på 1980-tallet, var Tor André Knudsen. Selskapet ga ut tre plater, en mini-LP med Knudsens eget Junkfood Society i 1989, en LP med Trondheim-baserte Israelvis i 1990 og debut-LP-en til Bøyen Beng i 1991. I 1991 slo Den Gode Firkant seg sammen med Knallsyndikatet til Progress Records.

I 1996 trakk Knudsen seg ut av Progress og etablerte platebutikken Tiger i Oslo. På mange måter kan derfor Tiger også sees på som en fortsettelse av Den Gode Firkant.

## Diskografi

*DGF001 – Junkfood Society – s/t MLP
*DGF002 – Israelvis – Half Past Heaven LP
*DGF003 – Bøyen Beng – Kjærlig vårt hat LP
Tor André Knudsen

**Tor André Knudsen** (født 27. november 1967, død 30. mars 2004) var en sentral person i hardcore punk-miljøet i Oslo gjennom 16 år, fra han begynte å selge plater gjennom Den Gode Firkant i 1988 til han døde av hjerneblødning våren 2004. 

Knudsen spilte også bass på Junkfood Societys første mini-LP, og var lidenskapelig Lyn- og Derbysupporter.

## Platearbeider
Da Den Gode Firkant ble slått sammen med Knallsyndikatet, et UFFA-basert plateselskap fra Trondheim, til Progress Records hadde Knudsen ansvaret for distribusjonsdelen. I 1996 trakk han seg fra samarbeidet og åpnet platebutikken *Tiger* i Oslo. Tiger ga også ut Gluecifers første fullengder, men satset hovedsakelig på platesalg og distribusjon, og utvidet etter hvert med en rekke ulike sjangere. Knudsen var butikkens leder helt frem til han døde.

## Ettermæle
9. mai 2004 ble det avholdt minnekonsert for Knudsen, der J.R. Ewing, Disiplin og et band satt sammen for anledningen, bestående av medlemmer fra blant annet J.R. Ewing og Amulet, spilte.

Tiger ble kjøpt og drives videre til dags dato av Kristian Kallevik som jobbet på Tiger på den tiden. I 2008 startet Kallevik plateselskapet Fysisk Format som drives fra kjelleren på Tiger. 

## Referanser
Tord Akerbæk

**Tord Jarl Akerbæk** (født  1962) er en norsk dramatiker og informatiker.

Akerbæk tok cand.scient.-graden ved Universitetet i Oslo i 1991 med oppgave om brukergrensnitt for operatører innen prosesskontroll. Oppgaven ble skrevet sammen med Håkon Tolsby. 

Akerbæk arbeider helst som dramatiker. Blant hans skuespill finner vi Zæpp og Herr Bima og herr Bramati. Sistnevnte ble satt opp på Det norske teatret i 2003.

I 2004 ble Herr Bima og herr Bramati oversatt til engelsk og representerte Norge på teaterfestivalen i Edinburgh.

I 2007 ble stykket Universets historie satt opp på Det åpne teater.

I 2015 ble teaterstykket Spinn Spinn satt opp i Halden, som en gave fra LO Halden til byen.

## Skuespill
* Zæpp, Teatergruppa Forum og Østfold Teater 2001
* Herr Bima og herr Bramati, Det norske teatret, 2003
* Frankenstein – en skapelsesberetning
* Universets historie, monolog, Det Åpne Teater 2007
* Spinn Spinn, teaterstykke, Spinneriet 2015

## Referanser


## Eksterne lenker
* 
*  Tord Akerbæk hos Norske Dramatikeres Forbund
*  Bokstedet hvor Akerbæk publiserer romanen «Havet» på donasjonsbasis
Sigurd B. Hennum

**Sigurd Bernhard Hennum** (født 10. desember 1930 i Oslo, død 26. april 2017) var en norsk avisredaktør og forfatter.

Han tok realartium ved Berg gymnasium i 1949, Journalistakademiet i 1953 og kurs ved Nansenskolen 1954/55. Etter å ha arbeidet som journalistlærling i Morgenbladet, ble han ansatt i Aftenpostens politiske avdeling i 1955. Fra 1963 til 1978 var han redaktør for Aftenpostens A-Magasinet, deretter redaksjonsjef og siden redaktør for Aftenposten frem til han gikk av med pensjon i 1995. Han hadde også ansvaret for opprettelsen av Aftenpostens kabel-tv og nærradio i 1985 -1986. Som redaktør av A-Magasinet, initierte Hennum, i samarbeide med professorene Anders Hagen, Steinar Skjeseth og Magne Skodvin, artikkelserier om norsk geologi, arkeologi og historie, senere samlet i bokform. Han introduserte også en ukentlig kriminalnovelle og var en av initiativtagerne til Rivertonklubben i 1972.

Han satt i Bærum kommunestyre 1964-1971, var styreformann ved Norsk Pressefotografskole og var president i Rivertonklubben 1983-1985.

## Bøker
* Fra fredsrus til striskjorte 1944-1950 (1995) 
* De glade 50-årene (1992) 
* De utfordrende 60-årene (1993) 
* De kampglade 70-årene (1994) 
* Annonsene forteller (1998) 
* Hagebygutter (2001) 
* Norske øyebliikk (2002) 
* Presseliv (2010)
## Referanser
Ann Lislegaard

**Ann Lislegaard** (født 1962 i Tønsberg) er en norsk billedkunstner. Hun anvender 3D-animasjon, video, fotografi, tekst, lyd og arkitektur. Hun er interessert i det spekulative og subversive potensialet i science fiction-genren.  

Lislegaard har i en årrekke bodd og arbeidet i København og New York, og ble i 2005 valgt til å representere Danmark ved Veneziabiennalen.

## Utmerkelser
I 2009 ble Lislegaard tildelt livsvarig hedersytelse fra Statens Kunstfond. Hun mottok Eckersbergmedaljen i 2015.

## Referanser

## Eksterne lenker
* Artfacts.net
* Astrup Fearnley Museet
Mark Smyth

**Mark Smyth** (født 9. januar 1985 i Liverpool) er en engelsk fotballspiller i Vauxhall Motors FC.

Smyth startet sin karriere på juniorakademiet til Liverpool, før han ble hentet opp til førstelagstroppen i 2002. Her fikk han tildelt trøye nummer 41. Han spilte primært på reservelaget, men han fikk sin debut i bortekampen i Liga-Cupen mot Tottenham på White Hart Lane 1. desember 2004. Liverpool vant til slutt kampen etter straffesparkkonkurranse.

Han ble frigitt etter sesongen 2004/2005. Han skrev da under for Accrington Stanley. Her ble han kun en sesong. Han signerte for sin nåværende klubb Vauxhall Motors i 2006.

## Se også
* Statistikk om Liverpool FC.

## Eksterne lenker
* 
* Profil på Liverpools offisielle hjemmeside
* Profil på LFChistory.net
* Profil på LFCSCSB
Tommy Lucas

**Thomas «Tommy» Lucas** (født 20. september 1895 i Liverpool, død 11. desember 1953) var en engelsk fotballspiller. Mest kjent er han fra sin tid i Liverpool FC.

Lucas spilte i amatørklubbene *Sherdley Villa*, *Sutton Commercial*, *Heywood Utd*, *Peasley Cross*, *Ecess Borough* og Clapton Orient før han ble hentet til Liverpool i 1916. På grunn av 1. verdenskrig fikk han ikke sin offisielle debut for klubben før 13. september 1919 i hjemmekampen på Anfield mot Aston Villa, i en kamp de røde vant 2-1. Hans første mål for klubben kom 15. oktober 1921 i hjemmekampen mot Preston i en kamp Liverpool vant 4-0.

I sesongen 1921/1922 var han med på laget som vant 1. divisjon, men sesongen etter var det blitt så stor konkurranse om plassene at han kun fikk en ligakamp. Han fikk dermed ikke vinnermedalje enda Liverpool også dette året vant ligaen.

I de påfølgende årene gjenvant han plassen sin og spilte fast på laget. I sesongen 1930/1931 var han sammen med Archie McPherson de to eneste spillerne som var involvert i samtlige av de 43 kampene Liverpool spilte.

Han forlot Liverpool i 1933 etter å ha spilt 366 offisielle kamper for klubben.

Lucas fikk tre landskamper for .

Han døde i 1953, 58 år gammel.

## Statistikk
### Kamper Liverpool
* **1916-1919:** Kamper under 2. verdenskrig – mål: **39 kamper – 0 mål.**
* **1921-1933:** Ligakamper – mål: **341 kamper – 3 mål.**
* **1921-1933:** Totalt kamper – mål: **366 kamper – 3 mål.**
***** Kampene under 1. verdenskrig teller ikke inn som offisielle kamper.
### Kamper England
* **1921-1926:** Totalt landskamper – mål: **3 kamper – 0 mål.**

### Medaljer
* **1921/1922:** Ligavinner 1. Divisjon.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net
Bizarro (tegneserie)

:*Denne artikkelen er om den satiriske tegneseriestripen Bizarro av Dan Piraro. For [[DC Comics]]' tegneseriefigur og [[Supermann]]s «dobbeltgjenger» se *'Bizarro** .
**Bizarro*' er en [[USA|amerikansk]] [[tegneserie]] av tegneserieskaperen [[Dan Piraro]]. Serien så dagens lys i [[1985]], og utgis dels som striper, dels som enkeltstående ruter.

Serien er tatt opp i flere [[avis]]er, og den en-linjede stripen med 3&ndash;4 bilder passer godt til avisformatet. Bizarro eksisterer også i enkeltbilder. Dan Piraro er [[satire|satirisk]] og overdrivende i sin serie. Han henter oftest handlingen fra hverdagslivet. Selv om de ulike situasjonenene er [[Surrealisme|surrealistiske]], kan leseren kjenne seg igjen.

Piraros tegninger har visse motiver som han ofte gjentar, som for eksempel [[fyrverkeri]], [[øye]]sten, [[pai]], ei [[kanin]], et utenomjordisk vesen i et [[romskip]] og en [[fugl]] som plasseres opp-ned i bildet.

*Bizarro* har mottatt flere priser og utmerkelser, blant annet «Newspaper Panel Cartoon Award» fra *National Cartoonist Society'' i 1999, 2000, og 2001. Serien ble også nominert til Reuben Award (Reuben-prisen) i 2002.

I Norge kom et eget blad fra 2003 til 2004, samt julealbum.

## Eksterne lenker
* Bizarros offisielle nettside
* Artikkel publisert 1. juli 2007 i King Feature Store (forfatter Dan Piraro) om Bizarro - Arkivert av Wayback Machine. Besøkt 15. januar 2019.
* National Cartoonist Society (NCS) Awards - oversikt over tildelinger av Reuben-prisen fra 1946 til 2005 - Arkivert av Wayback Machine. Besøkt 15. januar 2019.
Politisk makt

Definisjonen av **politisk makt** vil avhenge av hvilken definisjon man legger til grunn for politikk. Med en vid definisjon, der politikk forstås som alle sosiale forhold som innebærer makt, styre og autoritet, vil begrepet politisk makt falle sammen med makt i sin alminnelighet. Med en snevrere forståelse av politikk, der politikk ses på som en offentlig beslutningsaktivitet og de rammene som leder individers og gruppers handlinger fram til offentlige vedtak, vil politisk makt forstås snevrere, som den institusjonaliserte og sentraliserte makten innen regulerte territorier og i mellomstatlige forhold. Det er en autoritativ makt, den ytrer seg gjennom pålegg, lover, fordelingsvedtak og tildeling av rettigheter. Max Weber definerer staten som en institusjon med monopol på legitim bruk av voldsmakt.

## Litteratur
* Østerud, Øyvind (2003) «Makten og demokratiet», Gyldendal.
Ideologisk makt

**Ideologisk makt** er makt over tanker, verdier, følelser og selvoppfatning. I vid forstand ligger den ideologiske makten for det første i begrepene og kategoriene som gir mening til verden omkring oss. Kildene til slike meningsgivende kategorier kan variere. Det kan være profesjoner og intellektuelle, vitenskap og litteratur, politiske bevegelser og frivillige organisasjoner, og derfor er begrepene som dominerer viktige for hvilke synspunkter som har overtak.

Ideologisk makt er en form for myk makt som gjerne også blir kalt "overtalelsens makt". Denne typen makt fokuserer på områder som ideer, tanker og religion, og bruker felles verdier og tanker for å oppnå støtte. En aktørs ideologiske makt er avhengig av dens stilling og flyten av informasjon mellom ulike aktører.

## Se også
* Makt
* Ideologi

## Litteratur
* Østerud, Øyvind (2003) «Makten og demokratiet», Gyldendal.